Cystadleuaeth bêl-droed flynyddol i glybiau pêl-droed Ewrop sy'n cael ei threfnu gan UEFA yw **Cynghrair Europa UEFA**. Mae clybiau yn sicrhau eu lle yn y gystadleuaeth ar sail eu perfformiadau yn eu cynghreiriau a chwpanau cenedlaethol.

Fe'i hadnabyddwyd fel **Cwpan UEFA** tan 2009-10 pan ad-drefnwyd y gystadleuaeth. Mae UEFA yn ystyried Cwpan UEFA a Chynghrair Europa UEFA i fod yr un gystadleuaeth..

Ym 1999 cafodd Cwpan Enillwyr Cwpanau Ewrop UEFA ei diddymu gydag enillwyr cwpanau cymdeithasau Ewrop yn sicrhau eu lle yng Nghwpan UEFA o 2000-01 ymlaen ac ers yr ailfrandio yn 2009, mae Tlws Intertoto UEFA hefyd wedi ei ddiddymu gyda'r gystadleuaeth yn cael ei huno gyda Chynghrair Europa.

Mae enillwyr Cynghrair Europa yn sicrhau eu lle yn rownd derfynol Super Cup UEFA ac ers 2014-15 mae'r enillwyr hefyd yn sicrhau eu lle yng Nghynghrair y Pencampwyr UEFA ar gyfer y tymor canlynol.

Mae'r tlws wedi ei godi gan 27 o glybiau gwahanol gyda 12 o'r rhain yn ennill y gystadleuaeth ar fwy nag un achlysur. Sevilla yw'r clwb mwyaf llwyddiannus ar ôl ennill y gystadleuaeth ar bedair achlysur

Hanes
-----

Cymerodd Gwpan UEFA le'r *Inter-Cities Fairs Cup* ym 1971 gyda Tottenham Hotspur yn codi'r tlws cyntaf un ar ôl trechu Wolverhampton Wanderers dros ddau gymal yn y rownd derfynol. Parhaodd y gystadleuaeth i gael ei chwarae dros ddwy gymal hyd nes 1997-98 pan benderfynwyd cynnal y rownd derfynol ar faes niwtral a llwyddodd Internazionale i drechu Lazio 3-0 ar faes Parc des Princes, Paris.

Enillwyr
--------

| Clwb | Enillwyr | Ail | Blynyddoedd buddugol | Blynyddoedd ail |
| --- | --- | --- | --- | --- |
| Baner Yr Eidal Juventus | 3 | 1 | 1977, 1990, 1993 | 1995 |
| Baner Yr Eidal Internazionale | 3 | 1 | 1991, 1994, 1998 | 1997 |
| Baner Lloegr Lerpwl | 3 | 0 | 1973, 1976, 2001 |  |
| Baner Sbaen Sevilla | 3 | 0 | 2006, 2007, 2014 |  |
| Baner Yr Almaen Borussia Mönchengladbach | 2 | 2 | 1975, 1979 | 1973, 1980 |
| Baner Lloegr Tottenham Hotspur | 2 | 1 | 1972, 1984 | 1974 |
| Baner Yr Iseldiroedd Feyenoord | 2 | 0 | 1974, 2002 |  |
| Baner Sweden IFK Göteborg | 2 | 0 | 1982, 1987 |  |
| Baner Sbaen Real Madrid | 2 | 0 | 1985, 1986 |  |
| Baner Yr Eidal Parma | 2 | 0 | 1995, 1999 |  |
| Baner Portiwgal Porto | 2 | 0 | 2003, 2011 |  |
| Baner Sbaen Atlético Madrid | 2 | 0 | 2010, 2012 |  |
| Baner Gwlad Belg Anderlecht | 1 | 1 | 1983 | 1984 |
| Baner Yr Iseldiroedd PSV Eindhoven | 1 | 0 | 1978 |  |
| Baner Yr Almaen Eintracht Frankfurt | 1 | 0 | 1980 |  |
| Baner Lloegr Ipswich Town | 1 | 0 | 1981 |  |
| Baner Yr Almaen Bayer Leverkusen | 1 | 0 | 1988 |  |
| Baner Yr Eidal Napoli | 1 | 0 | 1989 |  |
| Baner Yr Iseldiroedd Ajax | 1 | 0 | 1992 |  |
| Baner Yr Almaen Bayern Munich | 1 | 0 | 1996 |  |
| Baner Yr Almaen Schalke 04 | 1 | 0 | 1997 |  |
| Baner Twrci Galatasaray | 1 | 0 | 2000 |  |
| Baner Sbaen Valencia | 1 | 0 | 2004 |  |
| Baner Rwsia CSKA Moscow | 1 | 0 | 2005 |  |
| Baner Rwsia Zenit St. Petersburg | 1 | 0 | 2008 |  |
| Baner Wcráin Shakhtar Donetsk | 1 | 0 | 2009 |  |
| Baner Lloegr Chelsea | 1 | 0 | 2013 |  |

Cyfeiriadau
-----------

1. 1 2  "Uefa Cup given new name in revamp". 2008-09-26. Unknown parameter `|published=` ignored (help)
2. ↑  "New format provides fresh impetus". Unknown parameter `|published=` ignored (help)
3. ↑  "Sevilla out on their own in all-time standings". Unknown parameter `|published=` ignored (help)